Държавен вестник, бр. 32, 2015 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  32
с общоприетите стандарти на Европейския 
съюз и на международните организации, в 
които Република България членува;
6. изготвя становища и предложения във 
връзка с международноправната интеграция 
на Република България;
7. подготвя и провежда процедури за въз-
лагане на обществени поръчки по реда на 
Закона за обществените поръчки.
(4) Дирекция „Административно-правно 
обслужване“ изпълнява следните функции в 
областта на човешките ресурси:
1. осъществява правно обслужване в 
област­та на служебните и трудовите пра-
воотношения за законосъобразно съставяне 
на актове по Кодекса на труда и Закона за 
държавния служител, договори, споразуме-
ния и други правни действия, свързани с 
възникването, изменянето и прекратяването 
на служебните и трудовите правоотношения 
на служителите;
2. отговаря за правилното отчитане на от-
пуските и заверява молбите за ползването им; 
3. издава и заверява служебните и трудовите 
книжки; изготвя документите, необходими 
за пенсиониране, съставя, води и съхранява 
служебните и трудовите досиета;
4. въвежда и прилага системи за заплащане 
на служителите в Агенцията в съответствие 
с действащото законодателство;
5. разработва и актуализира длъжностното 
и поименното разписание на Агенцията;
6. организира и администрира всички дей-
ности, свързани с кадровото обезпечаване, 
документиране на трудовите и служебните 
правоотношения и дейности и оказва методи-
ческа помощ при провеждането на конкурси за 
постъпване на държавна служба в Агенцията в 
съответствие с действащото законодателство; 
7. изготвя всички актове, свързани с крат-
косрочно и дългосрочно командироване на 
служителите, в съответствие с действащото 
законодателство; 
8. поддържа и актуализира съществуващи-
те бази данни, свързани с управлението на 
човешките ресурси в Агенцията;
9. координира и подпомага дейността по 
разработване, актуализиране и утвърждаване 
на длъжностните характеристики и прилагане-
то на процедурите за оценяване изпълнението 
на служителите в Агенцията; 
10. води регистър на декларациите по чл. 12 
от Закона за предотвратяване и установяване 
на конфликт на интереси по отношение на 
служителите в администрацията на Агенцията;
11. изготвя проекта на годишен план за 
обучение на служителите в администрацията 
и анализира дейностите по обучението.
(5) Дирекция „Административно-правно 
обслужване“ изпълнява следните функции в 
областта на административното обслужване 
и деловодната дейност:
1. организира цялостната дейност по адми-
нистративното обслужване на физическите и 
юридическите лица, приемането на граждани и 
представители на организации и изслушването 
на техните предложения и сигнали съгласно 
разпоредбите на Административнопроцесу-
алния кодекс;
2. организира и осъществява деловодната 
дейност и цялостното обслужване на доку-
ментооборота посредством автоматизирана 
информационна система, включително архи-
вирането и съхраняването на документаци-
ята на Агенцията, организира експертиза за 
ценността на документите, тяхната обработка 
и предаване в Централния държавен архив;
3. изготвя заверени копия на документи, 
съхранявани в архива на Агенцията.
(6) Дирекция „Административно-правно 
обслужване“ организира, администрира и 
осигурява техническата поддръжка на ин-
формационната и комуникационната инфра-
структура на Агенцията.
Раздел IV
Специализирана администрация
Чл. 16. (1) Специализираната администра-
ция е организирана в една дирекция „Марке-
тинг и инвестиционно обслужване“.
(2) Дирекция „Маркетинг и инвестиционно 
обслужване“ изпълнява следните функции в 
областта на маркетинга:
1. изготвя стратегия за привличане на 
инвестиции, съобразена със Стратегията на 
правителството на Република България;
2. представя и рекламира в чужбина въз-
можностите за инвестиране в страната, като 
изнася презентации, участва във форуми и 
семинари, издава и разпространява печатни 
информационни материали и др.;
3. поддържа контакти с търговските пред-
ставителства на Министерството на иконо-
миката и с дипломатическите и консулските 
представителства на Република България зад 
граница, както и с чуждестранни търговски и 
дипломатически представителства в Република 
България, с международни организации и с 
финансови институции за идентифициране на 
потенциални инвеститори;
4. изготвя сравнителни анализи на инвес-
тиционната среда в други държави – потен-
циални конкуренти;
5. предоставя обща информация за ус-
ловията и процедурите за извършване на 
стопанска дейност в страната, за класовете 
инвестиции и мерките за насърчаването им, 
както и за процедурата по сертифициране на 
инвеститорите;